עמית מררי

עמית מררי (נולדה ב-27 ביוני 1968) היא עורכת דין ישראלית. מאז 2017 מכהנת כמשנה ליועץ המשפטי לממשלה למשפט פלילי. מררי נולדה בארצות הברית לפרופסורים דליה מררי ואריאל מררי. סבה איתן היה בן דודו של משה דיין. היא בעלת תואר ראשון ושני במשפטים מהאוניברסיטה העברית בירושלים. שימשה כפרקליטה בפרקליטות המדינה במחלקה לעניינים בינלאומיים ובמחלקה הפלילית, עוזרת היועץ המשפטי לממשלה אליקים רובינשטיין, והחל משנת 2005 כרפרנטית במחלקת ייעוץ וחקיקה במשרד המשפטים. כן שימשה כעוזרת משפטית במערכת התביעה של ארצות הברית, לרבות במערכת הפדרלית בתחום של פשיעה מאורגנת ועבירות הלבנת הון. ב־2009 מונתה לראש אשכול פשיעה חמורה במחלקת ייעוץ וחקיקה (משפט פלילי) במשרד המשפטים. במסגרת זו הובילה נושאים מגוונים, דוגמת המאבק בהלבנת הון, מאבק בטרור, הרפורמה בעבירות המתה, עבירות שחיתות, ביטחון, הסתה וכיוצא בזה. ביוני 2017 מונתה למשנה ליועץ המשפטי לממשלה למשפט פלילי. במסגרת תפקידה קבעה יחד עם המשנה ליועץ המשפטי ארז קמיניץ שהגרלות תוכנית מחיר למשתכן נערכו בניגוד לחוק, ומונתה לגבש חקיקה אשר תסדיר הדלפות לעיתונאים ולהסדיר שמירת חומרי מודיעין על אישי ציבור (בעקבות מסמך מני יצחקי). כן הובילה יחד עם לשכת עורכי הדין שיתופי פעולה בתחום זכויות חשודים ונאשמים, בחנה את תחום הפעלת המדובבים, וחברה בוועדה למניעת הרשעות שוא. כן פעלה לצמצום פעילות מועדוני הימורים פרטיים. מררי מובילה צוות בין משרדי לבחינת המדיניות בנוגע להפללה וצריכה של קנאביס. בשלהי שנת 2018 העמיד היועץ המשפטי לממשלה אביחי מנדלבליט את מררי בראש צוות פרקליטים מטעמו לבחינת תיקי נתניהו, נוסף על הצוות העיקרי אותו הובילה ליאת בן-ארי בפרקליטות המדינה. הקמת הצוות גררה ביקורת מצד הפרקליטות. מררי הייתה בין בכירי המערכת אשר ביקשו להחמיר את האישומים נגד בנימין נתניהו. לאחר הגשת כתב האישום השתתפו מררי וצוותה בשימוע שנערך לנתניהו. בדצמבר 2020 הקים היועץ המשפטי לממשלה אביחי מנדלבליט פורום למאבק בשחיתות בראשותה של מררי. בינואר 2021, במהלך מבצע לתת כתף, התעמתה מררי עם השר לביטחון הפנים אמיר אוחנה, על רקע החלטת האחרון להקדים ולחסן נגד קורונה את סגל בתי הסוהר לפני האסירים הכלואים. לאחר שחוסנו האסירים דן בג"ץ בסוגיה, וגיבה את עמדתה של מררי. בין השנים 2016–2021 עמדה בראש צוות בין-משרדי לבחינת חלופות לעונש המאסר, אשר המשיך את עבודתה של הוועדה לבחינת מדיניות הענישה והטיפול בעבריינים (וועדת דורנר). לפי מסקנותיו, בין השאר, הוצע לביטול עונשי מאסר על עבירות קלות, והמרתן בחלופות דוגמת מאסרי בית. בינואר 2022, על רקע פרסום בעיתון כלכליסט לפיו ביצעה משטרת ישראל שלא כדין האזנות סתר באמצעות תוכנת "פגסוס" של חברת NSO, מינה היועץ המשפטי לממשלה אביחי מנדלבליט את מררי לעמוד בראש צוות אשר יבחן את הפרשה. ב-21 בפברואר 2022 פרסם הצוות את מסקנותיו, לפיהן מרבית ממצאי התחקיר אינם נכונים. הצוות ממשיך לבחון את הטיפול המשטרתי בהאזנות סתר בדרך של תקשורת בין מחשבים (הדבקה של ניידים). בפברואר 2023 פרסמה מררי חוות דעת בה הביעה התנגדות להצעת חוק שהגיש חבר הכנסת משה סעדה, לפיה תוסמך המחלקה לחקירות שוטרים לחקור גם פרקליטים, המחלקה תנותק מפרקליטות המדינה ותהפוך לעצמאית, והעומד בראשה ייבחר בידי שר המשפטים. מררי היא בת זוגו של איל ינון, לשעבר היועץ המשפטי לכנסת. כאחרים היו בני הזוג חתומים על הסדר ניגוד עניינים. על רקע ביקורת ציבורית, נמנע ינון – אחד מן העדים במשפט נתניהו – מלעסוק בסוגיית חסינותו של נתניהו, הנוגעת לתיקים שהובילה בת זוגו. עם זאת, קשר העיתונאי בן כספית בין הטבות שונות שהוענקו לינון על רקע סיום עבודתו בכנסת, ובין עיסוקה של מררי בתיקי נתניהו. בעקבות זאת הגיש נתניהו תביעת דיבה כנגד בן כספית. עמית מררי, 'השיקום המונע במסגרת החוק להגנה על הציבור מפני עברייני מין: ההסדר המוצע', הפיקוח על עברייני מין בישראל: ענישה או טיפול?, 2008 (אפרת שהם עורכת) ראו: חוזר המנהל הכללי - מס' 6/99, ט"ז בתמוז תשנ"ט, עמ' 18. ראו: דו"ח הצוות לבחינת יסודות עבירות ההמתה, ירושלים תשע"א, עמ' 2. טובה צימוקי, מיהו רוצח?, באתר "ידיעות אחרונות", 17 באוקטובר 2016 אישור מינוי משנה ליועץ המשפטי לממשלה (משפט פלילי), באתר משרד המשפטים. נמרוד בוסו, היועמ"ש: "הגרלות מחיר למשתכן נערכו בניגוד לחוק – אך תוצאותיהן בתוקף", באתר ynet, 10 בספטמבר 2019 דניאל דולב‏, מנדלבליט מגבש הנחייה שתסדיר חקירות של הדלפות לעיתונאים, באתר וואלה, 11 באוגוסט 2019 נטעאל בנדל, משרד המשפטים יגביל החזקת חומרי מודיעין על אישי ציבור, באתר מקור ראשון, ‏2 באוגוסט 2019 אלי שלזינגר, היועמ"ש קיים פגישה עם בכירי המערכת בעניין זכויות חשודים ונאשמים, באתר בחדרי חרדים, ‏25 בדצמבר 2019 נטעאל בנדל, "שוכחים שהמדובב הוא עבריין, האמת לא נר לרגליו", באתר מקור ראשון, ‏7 ביולי 2019 זיו קריסטל, הוועדה למניעת הרשעות שווא: להקטין משקל זיהוי על ידי עד ראיה, באתר פוסטה, ‏8 בספטמבר 2019 היועמ"ש: לפעול נגד מועדוני הימורים, באתר ערוץ 7, ‏18/02/19 קול קורא לציבור של הצוות הבין-משרדי לבחינת המדיניות בנוגע להפללה וצריכה של קנאביס, באתר משרד המשפטים. חן מענית, ‏היועמ"ש מפעיל צוות פרקליטים נוסף לבחינת תיקי רה"מ | בלעדי, באתר גלובס, 27 בנובמבר 2018 אורי משגב, תיקי נתניהו: עלבון גדול בפרקליטות מהפעלת הצוות הנפרד של מנדלבליט, באתר הארץ, 28 בנובמבר 2018 דיוני היועמ"ש נחשפים: "הטבות במאות מיליוני שקלים, זה תיק להרשעה בטוחה", באתר מעריב אונליין, 14 בפברואר 2019 חן מענית, ‏היום השני לשימוע בתיקי נתניהו יוצא לדרך, באתר גלובס, 3 באוקטובר 2019 מנדלבליט החליט להקים גוף חדש למאבק בשחיתות, באתר ynet, 7 בדצמבר 2020 בג"ץ 158/21 רופאים לזכויות אדם ואחרים נ' השר לביטחון פנים ואחרים, ניתן ב־31 בינואר 2021 טובה צימוקי, בדרך לשינוי דרמטי בהליכים הפליליים: צמצום מאסרים ושיפור השיקום, באתר ynet; פורסם הדו"ח הצוות הבין-משרדי לבחינת חלופות לעונש המאסר, בראשותה של המשנה ליועץ המשפטי לממשלה (משפט פלילי), עו"ד עמית מררי, באתר משרד המשפטים, 5 ביולי 2021. טובה צימוקי, היועמ"ש הודיע למפכ"ל: מקים צוות לבדיקת הטענות על שימוש לא חוקי בתוכנה של NSO, באתר ynet, 20 בינואר 2022 פרשת NSO: ההחלטה האחרונה של מנדלבליט, באתר ערוץ 7, 1 בפברואר 2022 טובה צימוקי, ממצאי ועדת הבדיקה בפרשת NSO: אין אינדיקציה שמכשירי האנשים שפורסמו הודבקו בפגסוס ללא צו, באתר ynet, 21 בפברואר 2022 משה גורלי, מנדלבליט: "לא אישרתי פגסוס, לא ידעתי מזה בכלל", באתר כלכליסט, 28 במרץ 2022 ביני אשכנזי ושלומי הלר‏, המשנה ליועמ"ש נגד החוק להכפפת מח"ש לשר המשפטים: "חשש לפוליטיזציה", באתר וואלה, 12 בפברואר 2023 הסדר ניגוד העניינים של עמית מררי, 17.5.17. רויטל חובל, מנדלבליט מתרחק מפתח תקווה, למברגר מתיק דרעי: ניגודי העניינים של בכירי משרד המשפטים נחשפים - צדק פואטי, באתר הארץ, 5 בנובמבר 2017 שלמה פיוטרקובסקי, אייל ינון סיפק דוגמה לסטנדרט הכפול של מערכת המשפט, באתר מקור ראשון, ‏6 בינואר 2020 טובה צימוקי ויובל קרני, שר המשפטים ליועמ"ש הכנסת: דיברת עם זוגתך על תיקי נתניהו?, באתר ynet, 7 בינואר 2020 טובה צימוקי ויובל קרני, היועמ"ש על הכללת עו"ד ינון ברשימת העדים בתיקי נתניהו: "לא מהותית", באתר ynet, 9 בינואר 2020 טל שניידר, ‏יועמ"ש הכנסת מכחיש ניגוד עניינים - אך לא יעסוק בחסינות נתניהו, באתר גלובס, 6 בינואר 2020 דניאל דולב‏, "טענות שקריות": נתניהו תובע את העיתונאי בן כספית בסך 200 אלף שקל, באתר וואלה, 23 בדצמבר 2018 אורן פרסיקו, עניינים פרסונליים, באתר העין השביעית, 26 בינואר 2019 שלמה פיוטרקובסקי, ‏אחרי 4 שנים: תחילת שלב ההוכחות בתביעת הדיבה של נתניהו נגד בן כספית, בעיתון מקור ראשון, 23 באפריל 2023